44. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 815  της 22 Αυγ. / 2 Σεπτ. 1980 (ΦΕΚ Α'  201). Περί καθορισμού των ειδικών προσόντων ως και του ορίου ηλικίας δια την πρόσληψιν προσωπικού δια συμβάσεως εργασίας ιδιωτικού δικαίου, εις οργανικάς θέσεις της Σχολής Τουριστικών Επαγγελμάτων. Έχοντες υπ' όψει: 1.Τας διατάξεις: α)Του άρθρ.10 του Νόμ. 993/1979 ''περί του επί συμβάσει εργασίας ιδιωτικού δικαίου προσωπικού του Δημοσίου, των Οργανισμών Τοπικής Αυτοδιοικήσεως και των λοιπών Νομικών Προσώπων Δημοσίου Δικαίου''. β)Του Ν.Δ. 216/1974 ''περί συστάσεως Υπουργείου Προεδρίας Κυβερνήσεως'' (άρθρ.2 παρ.4). 2.Την υπ' αριθ. 644/1980 γνωμοδότησιν του Συμβουλίου της Επικρατείας, προτάσει του Υπουργού Προεδρίας Κυβερνήσεως, αποφασίζομεν: Ειδικά Προσόντα. Άρθρ.1.-1.Διά την πρόσληψιν υπό της Σχολής Τουριστικών Επαγγελμάτων, Ειδικού Επιστημονικού, Τεχνικού και Βοηθητικού Προσωπικού, κατά την έννοιαν του άρθρ. 9 του Νόμ. 993/1979, εις κενάς οργανικάς θέσεις, δια συμβάσεως εργασίας ιδιωτικού δικαίου, ορίζονται τα κάτωθι, κατά κατηγορίαν, ειδικά τυπικά προσόντα: α)Προκειμένου περί θέσεων Ιατρών: Πτυχίον Ιατρικής Σχολής Πανεπιστημίου της ημεδαπής ή ισοτίμου Σχολής της αλλοδαπής και άδεια τίτλου ειδικότητος Παθολόγου. β)Προκειμένου περί θέσεων διδακτικού προσωπικού δια την διδασκαλίαν των τεχνικών μαθημάτων Ξενοδοχειακής και Εστιατορικής Τέχνης: Δίπλωμα Ανωτέρας Σχολής Τουριστικών Επαγγελμάτων ή ισοτίμου Σχολής της ημεδαπής ή αλλοδαπής και συναφής επαγγελματική πείρα, προσηκόντως αποδεικνυομένη ή Πτυχίον Βασικής Εκπαιδεύσεως Σχολής Τουριστικών Επαγγελμάτων της ημεδαπής, Απολυτήριον Μέσης Γενικής Εκπαιδεύσεως, Μετεκπαίδευσις εις Ξενοδοχειακήν Σχολήν της αλλοδαπής και συναφής επαγγελματική πείρα, προσηκόντως αποδεικνυόμενη. γ)Προκειμένου περί θέσεων διδακτικού προσωπικού δια την διδασκαλίαν του μαθήματος της Μαγειρικής Τέχνης: Πτυχίον Βασικής Εκπαιδεύσεως Σχολής Τουριστικών Επαγγελμάτων Τμήματος Μαγειρικής Τέχνης και συναφής επαγγελματική πείρα, προσηκόντως αποδεικνυόμενη ή Πτυχίον Μετεκπαιδεύσεως Μαγειρικού Τμήματος Σχολής Τουριστικών Επαγγελμάτων και συναφής επαγγελματική πείρα, προσηκόντως αποδεικνυόμενη ή Απολυτήριον Δημοτικού Σχολείου και συναφής διετής επαγγελματική πείρα, προσηκόντως αποδεικνυόμενη. δ)Προκειμένου περί θέσεων Επιμελητών αρρένων – θηλέων μαθητών – σπουδαστών δια τα Οικοτροφεία των Εκπαιδευτηρίων: Δίπλωμα Ανωτέρας Εκπαιδεύσεως Σχολής Τουριστικών Επαγγελμάτων ή ισοτίμου Σχολής της ημεδαπής ή αλλοδαπής ή  Πτυχίον Βασικής Εκπαιδεύσεως Σχολής Τουριστικών Επαγγελμάτων ή ισοτίμου Σχολής της ημεδαπής ή αλλοδαπής και Απολυτήριον Μέσης Γενικής Εκπαιδεύσεως ή  Απολυτήριον Μέσης Γενικής Εκπαιδεύσεως και διετής σχετική επαγγελματική πείρα, προσηκόντως αποδεικνυόμενη. ε)Προκειμένου περί θέσεων Μαγείρων δια τα Οικοτροφεία των Εκπαιδευτηρίων: Πτυχίον Βασικής Εκπαιδεύσεως ή Μετεκπαιδεύσεως της Σχολής Τουριστικών Επαγγελμάτων, Τμήματος Μαγειρικής Τέχνης ή Απολυτήριον Δημοτικού Σχολείου και τετραετής σχετική επαγγελματική πείρα, προσηκόντως αποδεικνυόμενη. ς)Προκειμένου περί θέσεων Βοηθών Μαγείρων δια τα Οικοτροφεία των Εκπαιδευτηρίων: Απολυτήριον Δημοτικού Σχολείου και σχετική επαγγελματική πείρα, προσηκόντως αποδεικνυόμενη. ζ)Προκειμένου περί θέσεων Μπουφετζήδων και Λατζέρηδων δια τα Οικοτροφεία των Εκπαιδευτηρίων: Απολυτήριον Δημοτικού Σχολείου και σχετική επαγγελματική πείρα, προσηκόντως αποδεικνυόμενη. η)Προκειμένου περί θέσεων καθαριστριών – πλυντριών – σιδηρωτριών δια τα Οικοτροφεία των Εκπαιδευτηρίων και τας λοιπάς Υπηρεσίας της Σχολής Τουριστικών Επαγγελμάτων: Απολυτήριον Δημοτικού Σχολείου. θ)Προκειμένου περί θέσεων κλητήρων – θυρωρών - νυκτοφυλάκων δια τα Οικοτροφεία των Εκπαιδευτηρίων και τας λοιπάς Υπηρεσίας της Σχολής Τουριστικών Επαγγελμάτων: Απολυτήριον Δημοτικού Σχολείου. ''ι)Προκειμένου περί θέσεων καθηγητών ένων γλωσσών: Πτυχίο Πανεπιστημιακής Σχολής της ημεδαπής ή ισότιμης της αλλοδαπής και  (Αντί για τη σελ. 98,27(α) Σελ. 98,27(β) Τεύχος ΣΤ101 – Σελ. 69 Σχολή Τουριστικών Επαγγελμάτων 18.Β.η.43-44 338 συγγραφική ή μεταφραστική εργασία επί θεμάτων των Τουριστικής και Ξενοδοχειακής Εκπαιδεύσεως, προσηκόντως αποδεικνυομένη''. Η περίπτ. ι προστέθηκε από το Π.Δ. 105/6-20 Απρ. 1983 (ΦΕΚ Α' 49). 2.Εν ελλείψει κατόχων Απολυτηρίου Δημοτικού Σχολείου δια πρόσληψιν εις τας θέσεις των παρ. ε, ς, ζ, η και θ του παρόντος, εφαρμόζονται αι διατάξεις του άρθρ.27 του Ν.Δ. 3094/1954. Όριον ηλικίας προσλήψεως. Άρθρ.2.-''Ανώτατον όριον δια την πρόσληψιν του αναφερομένου εις το άρθρ. 1 του παρόντος προσωπικού ορίζεται το 62 ον  έτος''. Τα μέσα σε '' '' τροποποιήθηκαν ως άνω από το άρθρο μόνο Π.Δ. 671/15 Ιουν. – 2 Ιουλ. 1981 (ΦΕΚ Α' 170). Κατώτατον όριον ηλικίας δια την πρόσληψιν του αναφερομένου εις τας παρ. ε, ς, ζ, η και θ του αυτού άρθρου προσωπικού ορίζεται το 18 ον  έτος συνεπληρωμένον.

[Source: greek_legal_code_raptarchis | Tokens: 4377]